ཧོང་ཁྲིན་ནང་མི་ག་ཚོད་དམར་གསོད་བཏང་ཡོད་པའི་སྐོར་ལ་ཁོང་གིས།ཕྱི་ལོ་༡༩༦༨ཟླ་༡༡ཚེས་༣ཉིན་མགོ་ལོག་ཁང་གསར་མི་མང་གཙོས་དབལ་ཤུལ་རྨེ་བའི་མི་མང་པོ་ཞིག་གིས་མགོ་ལོག་ཁུལ་གཅིག་སྒྲིལ་རྫོང་གི་མཐའ་བསྐོར་ནས་རྫོང་སྲིད་གཞུང་ལ་ཞི་རྒོལ་བྱས།ཞི་རྒོལ་བསྒྲགས་ཡིག་ནང་རྒྱ་རྒྱ་ཡུལ་ལ་འགྲོ་རྒྱུ་དང་།བོད་བོད་ཡུལ་ལ་སྡོད་རྒྱུ།རྒྱ་རིགས་རྣམས་རང་ཡུལ་ལོག་དགོས་པའི་བརྡ་ཁྱབ་བཏང་བ་རེད།དེ་བཞིན་སི་ཁྲོན་གྱི་གཞུང་དམག་བཅིང་གྲོལ་དམག་དང་དམངས་དམག་ཟེར་བ་གཉིས་ཀྱིས་དེ་ལོའི་ཕྱི་ཟླ་༩ཚེས་༢༩ཉིན་རྔ་བ་རྫོང་རྨེའུ་རུ་མ་ཡུལ་ཚོའི་གསེར་ཏེའི་ནས་ཉིན་གཅིག་ལ་བོད་མི་༧༡རྐྱེན་ལམ་དུ་བཏང་ཡོད།ཕྱི་ལོ་༡༩༦༨ལོ་ནས་ལོ་གཉིས་ཀྱི་ནང་མཚོན་ཆ་མེད་པའི་བོད་མི་ལག་རྗེན་མ་བརྒྱ་ཕྲག་མང་པོ་རྐྱེན་ལམ་དུ་བཏང་བ་དང་།མང་པོ་ཞིག་བཙོན་ཁང་དུ་མནར་གཅོད་བཏང་སྟེ་བསད།དཔེར་ན།རྔ་བ་རྗེ་འཇིགས་མེད་བསམ་གཏན་རིན་པོ་ཆེ་མཆོག་དང་མགོ་ལོག་ཡོན་ཏན་རྒྱ་མཚོ་གཉིས་རྔ་བ་རྫོང་ཐོག་ཏུ་སྲོག་ཐོག་བཏང་།ཁང་གསར་ཚང་གི་དོམ་ཚ་གཏེར་སྟོན་དང་ཁྱོ་ཤུལ་བློ་རྣམ་གཉིས་གཅིག་སྒྲིལ་རྫོང་ཐོག་ཏུ་སྲོག་ཐོག་བཏང་བས་མཚོན།ང་ཚོའི་ལག་པར་འབྱོར་བའི་སྔོན་གཤེགས་དཔའ་བོ་དཔའ་མོ་༡༥༦གི་མཚན་ཐོ་ལག་སོན་བྱུང་བ་དང་།མང་དག་ཅིག་གི་མཚན་ཐོ་ལག་སོན་བྱུང་མེད།ཅེས་འཁོད་འདུག